**BOSHLANGʻICH TAʼLIM MUTAXASSISLIGINING TEST**

**SPETSIFIKATSIYASI**

Mazkur test spetsifikatsiyasining maqsadi boshlangʻich taʼlim yoʻnalishida dars berayotgan mutaxassisga qoʻyilgan minimum bilim darajasini aniqlash uchun qoʻllaniladigan test variantlarini strukturasi va qoʻyiladigan talablarni belgilashdan iborat. Mazkur hujjatga aprobatsiyalar natijasida olingan qoʻshimchalar, oʻzgartirishlar va tuzatishlar kiritilishi mumkin.

**I. Boshlangʻich taʼlim yoʻnalishi fanlaridan bilim, koʻnikma va malakalarini baholashning test sinovi turlari**

Boshlangʻich taʼlim yoʻnalishini bitirgan mutaxassislarning bilimlarini baholashning test sinovi tartibi quyidagi ikki qismdan iborat:

1. Boshlangʻich taʼlim mutaxassislarining tayyorgarligini baholash;

Bu qismga doir topshiriqlar umumiy Boshlangʻich taʼlim mutaxassisi egallashi lozim boʻlgan bilim, koʻnikma va kompetensiyalarni baholashga moʻljallangan topshiriqlardan iborat boʻladi;

**2.** Boshlangʻich taʼlim yoʻnalishi mutaxassisi boʻyicha olgan amaliy koʻnikmalarini baholash;

Boshlangʻich taʼlim yoʻnalishining, pedagogika, psixologiya, maxsus metodika va qoʻshimcha mutaxassislik boʻyicha egallashi lozim boʻlgan amaliy koʻnikmalar toʻplamini avtomatizm darajasida egallagani va qoʻllay bilishi tekshiriladi.

**II. Umumiy oʻrta taʼlim maktablarining boshlangʻich sinf oʻqituvchilarining taʼlim yoʻnalishidan bilimlarini baholashda test sinovida qamrab olingan boshlangʻich taʼlimning mazmun sohalari**

Boshlangʻich taʼlim yoʻnalishini bitirgan bakalavrlarning bilimlarini baholashda ushbu yoʻnalish boʻyicha malaka talablariga mos va turdosh boʻlgan adabiyotlar asosida boshlangʻich taʼlimning quyidagi mazmun sohalarini qamrab oladi:

I. Oʻqish savodxonligi;

II. Ona tili;

III. Matematika;

IV.Tabiiy fanlar;

V. Tarbiya.

**III. Boshlangʻich taʼlim yoʻnalishidan test sinovi asosida talabgorning bilimini baholashning tayyorgarlik talablari:**

Test sinovi asosida boshlangʻich taʼlim yoʻnalishidan talabgor bilimlari quyidagi boshlangʻich taʼlim tayyorgarlikka qoʻyiladigan talablar asosida baholanadi:

**1. Ona tili:**

nutq tovushlari va harflar, so‘z tarkibi, fonetik hodisalar, undoshlarning jarangli va jarangsizligi, qo‘shimchalarning imlosi, qo‘shma va juft so‘zlar imlosi mavzulari doirasida test topshiriqlarini ishlay olishi;

so‘zlarning leksik ma’nosi, bir ma’noli va ko‘p ma’noli so‘zlar, omonimlar va paronimlar, sinonimlar va antonimlar kabi mavzular doirasida test topshiriqlarini ishlay olishi;

o‘qib tushunish qobiliyatining mavjudligi;

mustaqil va yordamchi so‘z turkumlari, alohida olingan so‘zlar mavzulari doirasida test topshiriqlarini ishlay olishi;

so‘z birikmasi va sodda gap, gapning asosiy qismlari, gapning ikkinchi darajali bo‘laklari mavzulari doirasida test topshiriqlarini ishlay olishi;

nutq uslublari, nutq qismlarining ba’zi shakllaridan foydalanish, uslubiy xatolarni aniqlay olishi bo‘yicha test topshiriqlarini ishlay olishi.

**2. Oʻqish savodxonligi:**

xalq og‘zaki ijodiga doir mavzular bilan bog‘liq tahlillarni amalga oshira olishi;

mustaqillik davri o‘zbek she’riyati, nasri, badiiy xarakter va adabiy tip, she’r tuzilishi, metafora, metonimiya, o‘xshatish, jonlantirish, sifatlash, qofiya, radif kabi badiiy san’atlar mavzulari doirasida test topshiriqlarini ishlay olishi;

adabiyot nazariyasiga, adabiyotshunoslikning tarkibiy qismlariga doir test topshiriqlarini ishlay olishi;

mumtoz adabiyot vakillarining ijod namunalari bo‘lgan g‘azal, qit’a, tuyuq va ruboiy kabilarni ajrata olishi;

o‘zbek adabiyotining zabardast vakillari bo‘lgan Alisher Navoiy, Zahiriddin Muhammad Bobur, Abdulla Qodiriy, Cho‘lpon, G‘afur G‘ulom, Oybek, Abdulla Qahhor, Zulfiya, Azim Suyun, Xurshid Davron, Po‘lat Mo‘min, Muazzam Ibrohimova, Quddus Muhammadiy, Anvar Obidjon, Xudoyberdi To‘xtaboyev, O‘tkir Xoshimov, Abdulla Oripov, Erkin Vohidov, Qambar Otayev, Farxod Musajonov ijodiga oid mavzular doirasida test topshiriqlarini ishlay olishi.

**3. Matematika:**

natural, kasr, butun sonlar ustida amallarga doir hisoblashlarni bajarish;

algebraik ifodalar va shakl almashtirishlarni, tenglamalarni bajarish;

geometrik shakllar, geometrik mushohada yuritish va masala yechish.

matematik modellarni qurish va tadqiq qilish;

statistika va ehtimollik, to‘plamlar va mantiq elementlari, ma’lumotlarni statistik tahlil qilish, kombinatorika asoslariga doir masalalar yechish;

o‘lchamlar va uning tatbiqlariga doir topshiriqlarni bajarish.

**4. Tabiiy fanlar:**

quyosh sistemasi va uning tuzilishi, sayyoralar, Yer va Oyning xususiyatlarini; Yerning shakli, oʻlchamlarini, harakati Yerning ichki tuzilishi. Litosfera gidrosfera atmosfera qatlamlari va ularda roʻy beradigan jarayonlarni; Materiklar va Dunyo okeanlari, Yer yuzi tabiati (geotizimlar) xilma-xilligiga ta’sirini tushunishi va uning qismlarining tuzilishi, ulardan oqilona foydalanishning ahamiyatini, sayyoramiz tabiatidagi o‘rnini tavsiflash;

Oʻrta Osiyo va Oʻzbekistonning geografik oʻrni, maydoni va chegaralariga oid topshiriqlarni bajara olish, Oʻzbekiston Respublikasining maʼmuriy-hududiy tuzilishi, tabiiy sharoit va resurslarining aholi joylashuvi, aholisining soni, 12 ta viloyat, Qoraqalpogʻiston Respublikasi hamda Toshkent shahrining kompleks geografik tavsifini bilish, farqlay olish, taqqoslash, tahlil qilishga doir topshiriqlarni bajara olish;

tabiat, borliq, olamning tuzilishi, unda kechayotgan hodisa va jarayonlarni o‘rganishning metodologik asosini ilmiy bilish, biologiya fani tarmoqlari, hayot va tiriklikning mohiyati, oʻsimliklar va hayvonlar sistematikasini farqlay olish, taqqoslash, tahlil qilish, klassifikatsiyalashni amalda qoʻllashga doir topshiriqlarni bajara olish.

**5. Tarbiya**

insonning ma’naviy va axloqiy qadriyatlarining mazmun va mohiyatini ajrata olish;

fuqarolik hissi, faol fuqarolik pozitsiyasini bilish;

o‘z - o‘zini anglash, tuygʻularni anglash va ifodalashni oʻrganish, oʻz-oʻzini ijobiy baholashga doir topshiriqlarni bajarish;

inson va jamiyat, milliy an’analar, ma’naviy va umuminsoniy qadriyatlarni hurmat qilishga doir fikrlarni ajrata olish;

ekologik tarbiya, ekologik muammolarni oʻrganish va tahlil qilish, aniq xulosalar chiqarish, samarali qarorlar qabul qilishni bilish.

***Eslatma 1:*** *Bu talablar umumiy holda berilib, ular boshlangʻich taʼlim yoʻnalishining amaldagi malaka talablaridan kelib chiqib, boshlangʻich taʼlim yoʻnalishidan bilimlarni baholashda talabgorlarning test sinovi topshiriqlari yordamida quyidagi aqliy faoliyat turlari baholanadi*:

1. Bilish- 5 ta.

2. Qoʻllash-25 ta.

3. Mulohaza yuritish -5 ta.

**IV. Boshlangʻich taʼlim yoʻnalishi mutaxassislari bilimlarini baholashning attestatsiyasi test sinovi spetsifikatsiyasi (formati)**

|  |  |  |  |  |
| --- | --- | --- | --- | --- |
|  | **Baholanadigan talablar** | **Mazmun sohasi** | **Topshiriq**  **lar soni** | **Baholanadigan aqliy faoliyat** |
| 1 | O‘qish savodxonligi | I | 7 | Bilish |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Mulohaza |
| 2 | Ona tili | II | 9 | Bilish |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Mulohaza |
| 3 | Маtematika | III | 9 | Bilish |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Mulohaza |
| 4 | Tabiiy fanlar | IV | 7 | Bilish |
| Qo‘llash |
| Qo‘llash |
| Qo‘llash |
| Qo‘llash |
| Qo‘llash |
| Mulohaza |
| 5 | Tarbiya | V | 3 | Bilish |
| Qo‘llash |
| Mulohaza |
|  | **Jami:** |  | **35** | **Bilish-5**  **Qo‘llash-25**  **Mulohaza-5** |

***Eslatma 2:*** *test sinovining yuqorida keltirilgan (testlar soni, ajratilgan vaqti, bali, murakkablik darajasi kabi) koʻrsatkichlariga tajriba* *sinov natijalari va ilmiy asosli tahlilidan kelib chiqib, tegishli oʻzgartirishlar kiritilishi mumkin.*

**V. Boshlangʻich taʼlim yoʻnalishi bo‘yicha bilimlarni baholashning qismlari boʻyicha qiyosiy koʻrsatkichlari**

|  |  |  |  |  |  |  |
| --- | --- | --- | --- | --- | --- | --- |
| **№** | **Test sinovi qismlari** | **Qamrabolinganmazmunsohalari** | **Topshiriqlar soni** | **Ajratilgan vaqt** | **Murakkablik darajasi** | **Aqliy faoliyat turi** |
|  | Pedagogning boshlangʻich taʼlim tayyorgarli  gini baholash | I – V | 35 | 90 | I daraja- 5 II daraja- 25 III daraja-5 | Bilish — 10 Qoʻllash- 50 Mulohaza qilish-10 |

**VI. Boshlangʻich taʼlim yoʻnalishi boʻyicha sohalarining mazmun elementlari kodifikatori**

Boshlangʻich taʼlim yoʻnalishi boʻyicha bilimlarni baholashda test sinovi topshiriqlarini tuzish uchun boshlangʻich taʼlim yoʻnalishi boʻyicha sohalarning mazmun elementlari kodifikatori malaka talablari va boshlangʻich taʼlim yoʻnalishlari boʻyicha oʻquv dasturlari mazmuni asosida tuzilgan. Boshlangʻich taʼlim sohalari mazmun elementlari kodifikatori Oliy taʼlim tizimi doirasida koʻzda tutilgan barcha mazmun elementlari va malaka talablarini qamrab oladi. Jadvalning birinchi ustunida boshlangʻich taʼlimning mazmun sohalari kodi, ikkinchi ustunida baholanadigan mazmun elementi kodi va uchinchi ustunda attestatsiya test sinovida baholanadigan mazmun elementi keltirilgan.

|  |  |  |
| --- | --- | --- |
| **Soha kodi** | **Baholanadigan mazmun elementi kodi** | **Test sinovida baholanadigan mazmun elementi** |
| I | **O‘QISH SAVODXONLIGI** | |
|  | 1.1.1 | Xalq og‘zaki ijodi, mumtoz va zamonaviy asar namunalari. Bolalar adabiyoti namoyandalari |
|  | 1.1.2 | Badiiy asar qahramonlari sifatlari |
|  | 1.1.3 | Badiiy asarning gʻoyaviy-badiiy xususiyati |
| **II** | **ONA TILI** | |
|  | 2.1.1 | Tilshunoslik boʻlimlari |
|  | 2.1.2 | Fonetika |
|  | 2.1.3 | Orfografiya |
|  | 2.1.4 | Leksikologiya |
|  | 2.1.5 | Morfemika. Soʻz tarkibi. Soʻz yasalishi |
|  | 2.1.6 | Morfologiya (Mustaqil soʻz turkumlari. Ot, sifat, son, feʼl, olmosh) |
|  | 2.1.7 | Sintaksis (Sodda gap sintaksisi. Gap boʻlaklari) |
| **III** | **MATEMATIKA** | |
|  | 3.1.1 | Arifmetik amallar va tenglamalar. |
|  | 3.1.2 | Amaliy masalalarni diagrammalar yordamida yechish. Mantiqiy va hayotiy masalalar. Kombinatorika. |
|  | 3.1.3 | Kasrlar. Kasrlar ustida amallar . Kasrlarni taqqoslash. Foizlar, proporsiyalar va kasrlarga oid sodda masalalar |
|  | 3.1.4 | Natural, butun va ratsional sonlarni bir-biridan farqlash.Juft va toqlikka oid qiziqarli nostandart va matnli masalalar. Taqriban sonlar. |
|  | 3.1.5 | Hajm, shakl yuzasini topishga doir geometrik masalalar. Simmetriyaga oid sodda geometrik masalalar . |
| **IV** | **TABIIY FANLAR** | |
|  | 4.1.1 | Odam va uning ichki a’zolari. Nafas olish tizimi. Miya va asab tizimi .Sezgi organlari. |
|  | 4.1.2 | Hayvonat dunyosi. Umurtqali va umurtqasiz jonivorlar. |
|  | 4.1.3 | Yer. Yer tuzilishi. Relyef. Quyosh sistemasi. Sayyoralar |
|  | 4.1.4 | O‘simlik va hayvonlarning Qizil kitobi |
|  | 4.1.5 | O‘simliklar va atrof-muhit. |
|  | 4.1.6 | Energiya. Nur. Kuch. Harakat. |
|  | 4.1.7 | Jonsiz tabiat. Suv, tuproq, havo. Foydali qazilmalar. |
|  | 4.1.8 | Globus. Xarita. O‘zbekiston ma’muriy-hududiy bo‘linmasi. |
|  | 4.1.9 | Ko‘rinmas olam. Foydali va zararli bakteriyalar. |
| **V** | **TARBIYA** | |
|  | 5.1.1 | Odob-axloq qoidalari. |
|  | 5.1.2 | An’analar. Fan va madaniyat. |
|  | 5.1.3 | Ekologiya va salomatlik. Biz va atrofimdagi olam. |

**VII. Boshlang‘ich taʼlim yo‘nalishi bo‘yicha bilimlarni baholashda test sinovida kadrlarning tayyorgarlik darajasiga qo‘yiladigan talablar (ko‘nikmalar)ning kodifikatori**

Boshlang‘ich taʼlim yo‘nalishi bo‘yicha bilimlarni baholashda test sinovida talabgorlarning tayyorgarlik darajasiga qo‘yiladigan talablar(ko‘nikmalar)ning kodifikatori umumiy o‘rta taʼlim muassasalari o‘qituvchilariga qo‘yiladigan malaka talablari va boshlang‘ich taʼlim yo‘nalishlari bo‘yicha yaratilgan o‘quv dasturlari mazmuni asosida tuzilgan. Boshlang‘ich taʼlimning barcha yo‘nalishlari bo‘yicha talablarning kodifikatori taʼlim muassasalari o‘qituvchilarining shu soha bo‘yicha tayyorgarlik darajasiga qo‘yiladigan asosiy talablarni o‘z ichiga oladi. Jadvalning birinchi ustunida Boshlang‘ich taʼlimning mazmun sohasi kodi, ikkinchi ustunida baholanadigan ko‘nikmalar kodi va uchinchi ustunida test sinovida baholanadigan ko‘nikmalarga qo‘yilgan talablar keltirilgan.

|  |  |  |
| --- | --- | --- |
| **Soha kodi** | **Baholanadigan koʻnikma kodi** | **Test sinovida baholanadigan koʻnikmalar** |
| 1 | **O‘QISH SAVODXONLIGI** | |
|  | 1.1 | Xalq ogʻzaki ijodi, mumtoz va zamonaviy asarga munosabat bildira olish, bolalar adabiyoti namoyandalari haqida ma’lumotga ega bo‘lish |
|  | 1.2 | Asar qahramonlariga taʼrif bera olish; |
|  | 1.3 | Asarning gʻoyaviy- badiiy xususiyatini tahlil qila olish; |
| 2 | **ONA TILI** | |
|  | 2.1 | Tilshunoslik boʻlimlari va ular orasidagi hodisalarni farqlash |
|  | 2.2 | Tovushlarning hosil boʻlish oʻrniga koʻra turlarini ajrata olish ; |
|  | 2.3 | Gapda soʻzlarning maʼno turlariga koʻra bogʻlanishini aniqlash ; |
|  | 2.4 | Grammatik mazmundagi topshiriqlarni yecha olish; |
|  | 2.5 | Soʻz, ibora va atama(termin)larning maʼnosini tushunish va farqlay olish ; |
| 3 | **MATEMATIKA** | |
|  | 3.1 | Ifoda tarkibidagi amallar tartibini aniqlash va yecha olish. Sodda va murakkab tenglamalarni yechish; |
|  | 3.2 | Hayotiy va mantiqiy masalalar yechimini topa olish. Amaliy masalalarni diagrammalar yordamida yechish va Venn diagrammasi haqida ma’lumotga ega bo‘lish; |
|  | 3.3 | Kasrlar. Kasrlarni qoʻshish va ayirish amallarini bajarish . Kasrlarni taqqoslay olish. Foizlar, proporsiyalar va kasrlarga oid sodda masalalarni yechish; |
|  | 3.4 | Natural, butun va ratsional sonlarni bir-biridan farqlashga oid misollarni yechish. Juft va toqlikka oid qiziqarli nostandart va matnli masalalarni yechish; |
|  | 3.5 | Sodda geometrik figuralarni farqlash; |
|  | 3.6 | Simmetriyaga oid sodda geometrik masalalar yechish; |
| 4 | **TABIIY FANLAR** | |
|  | 4.1 | Odam va uning ichki a’zolari, nafas olish tizimi, miya va asab tizimiga oid hamda sezgi organlari haqida ma’lumotlarga ega bo‘lish; |
|  | 4.2 | Hayvonlar va o‘simliklarning o‘zaro bog‘liqligini bilish ; |
|  | 4.3 | Yer sayyorasi, Yerning ichki tuzilishi, Yer yuzasining relyefi, Quyosh sistemasi, sayyoralar haqida ma’lumotga ega bo‘lish; |
|  | 4.4 | Umurtqali va umurtqasiz jonivorlar, qushlar va sutemizuvchilar haqida qiziqarli ma’lumotlarni bilish; |
|  | 4.5 | O‘simliklar va atrof-muhit,o‘simliklarning Qizil kitobi haqida ma’lumotga ega bo‘lish , |
|  | 4.6 | Energiya. Nur. Kuch. Harakat. |
|  | 4.7 | Jonsiz tabiat haqida ma’lumotga ega bo‘lish. |
|  | 4.8 | Globus, xarita, O‘zbekiston xaritasi haqida ma’lumotga ega bo‘lish |
|  | 4.9 | Ko‘rinmas olam, foydali va zararli bakteriyalar haqida va organizmni kasalliklardan himoya qilish usullari haqida ma’lumotga ega bo‘lish |
| 5 | **TARBIYA** | |
|  | 5.1 | Odob-axloq qoidalari haqida ma’lumotlarga ega bo‘lish; |
|  | 5.2 | An’analar, fan va madaniyat haqida ma’lumotlarga ega bo‘lish; |
|  | 5.3 | Ekologiya va salomatlik haqida bilimlarga ega bo‘lish; |

**VIII. Boshlangʻich taʼlim yoʻnalishidan bilimlarni baholashning test sinovi topshiriqlarining baholash mezonlari:**

Boshlangʻich taʼlim yoʻnalishi boʻyicha testlarning ogʻirlik darajasidan qatʼiy nazar har bir test uchun 2 ball beriladi:

Toʻgʻri javob uchun – 2 ball;

Notoʻgʻri javob uchun – 0 ball.

**Test sinoviga tayyorgarlik ko‘rish uchun foydalaniladigan adabiyotlar ro‘yxati:**

1. Matematika 1-4- sinflar I.V.Repyova “Novda” 2023

2. Matematika 5-sinf B.Q.Haydarov “Huquq va jamiat” 2020

3. O‘qish savodxonligi 1-sinf U.B.Aydarova, N.K.Azizova “Novda” 2023

4. O‘qish savodxonligi 2-sinf U.B.Aydarova “Novda” 2023

5. O‘qish savodxonligi 3-sinf U.B.Aydarova, M.E.Toirova “Novda” 2023

6. O‘qish savodxonligi 4-sinf U.B.Aydarova, M.E.Toirova “Novda” 2023

7. Alifbe 1-sinf N.K.Azizova “Novda” 2023

8. Tarbiya 1-4-sinf O.V.Usmanova, Y,V,Risyukulova “Novda” 2023

9. Tabiiy fan 1-4-sinf O.E. Tigay, Y.V.Malikova, S.V.Kosyanenko “Novda” 2023

10. Ona tili 1-sinf D.Yuldashova “Novda” 2023

11. Ona tili 2-sinf S.Kuranov “Novda” 2023

12. Ona tili 3-sinf M.E.Toirova D.D.Boynazarova “Novda” 2023

13. Ona tili 4-sinf M.E.Toirova D.D.Boynazarova “Novda” 2023

14. Ona tili 5-sinf N.Mahmudov, A.Sobirov, Sh.Sattorov, Sh.Toshmirzayeva,

D.Mannopova G‘afur G‘ulom nomidagi nashriyot matbaa ijodiy uyi- 2020

15. Ona tili 6-sinf uchun darslik K.M.Mavlonova [va boshq.]. Respublika ta’lim markazi, 2022

16. Boshlang‘ich sinflarda “Ona tili o‘qitish metodikasi”Pedagogika oliy ta’lim

muassasalarining boshlang‘ich ta’lim fakulteti talabari uchun K.Qosimova,

S.Matchonov, X.G‘ulomova, Sh. Yo‘ldosheva, Sh.Sariyev “Bayoz” - 2022

17. Boshlang‘ich sinflarda “Matematika o‘qitish metodikasi”Pedagogika oliy ta’lim muassasalarining boshlang‘ich ta’lim fakulteti talabalari uchun M.E.Jumayev, Z.G‘.Tadjiyeva “Bayoz”- 2022

18. Adabuyot 6-sinf uchun darslik Z.Mirzayeva, K.Jalilov Respublika ta'lim markazi, 2022